பெண்கள் மேல்நிலைப் பள்ளி.! - காதல் கவிதை

பெண்கள் மேல்நிலைப் பள்ளி 
 மீசைத் துளிர்த்த 
 நாள் முதலாய் 
 சுற்றி திரிந்த இடம் 
 மழை வரா நாளிலும் 
 குடையுடன் வரும் கீதா 
 தெற்றுப் பல் தெரிய 
 சிரிக்கும் மீனா 
  எப்பொழுதும் 
 தலைகுனிந்தே நடக்கும் 
 சுந்தரி என 
  எல்லாப் பெண்களும் 
  ஏதோ ஒரு விதத்தில் 
  அழகாயிருந்தார்கள்  
  அவர்களின் 
  ஒவ்வொரு நாட்களும் 
  எங்கள்  பாதுகாப்பில் தொடங்கி 
 எங்கள் பாதுகாப்பிலே முடிந்தது 
 எப்பொழுதாவது 
 சிந்தும் புன்னகைக்கு 
 இறையாக்கினோம் 
 அன்றைய இரவின் 
 உறக்கத்தை. 
  காலச்சக்கரம் 
 வேகமாய் சுழன்றதில் 
 கீதவையோ, 
 மீனவையோ 
  அல்லது 
  சுந்தரியயோ 
 பார்க்கநேர்கிறது 
 பேருந்து  பயணத்தின் 
  பயணிகளின் இடிபாடுக்கிடையில்  
  அல்லது 
 குழந்தையுடன் 
 பேருந்து நிறுத்தத்தில் 
 அல்லது 
 கணவனுடன் இருசக்கர வாகனத்தின் 
 பின்னிருக்கையில் 
 எப்பொழுதாவது 
 நீங்கள்  
  பள்ளியை கடக்க நேர்கையில் 
 மீசை முளைக்காத 
  சில இளைஞர்களை 
  காணக்கூடும் 
  பெண்கள் மேல்நிலைப் பள்ளியின் எதிரில்.!